# Hei tehyläinen jäsen

**Tehy ja SuPer julistivat koko kunta-alalle keskiviikosta 20.4.2022 klo 6.00 alkaen ylityö- ja vuoronvaihtokiellon. Se on voimassa toistaiseksi.**

**Ylityö- ja vuoronvaihtokielto koskee kaikkia kuntasektorilla työskenteleviä SOTE-sopimuksen ja KVTES:n piirissä olevia työsuhteisia jäseniä. Myös työsopimussuhteiset esihenkilöt, määräaikaiset työntekijät, opiskelijat ja henkilöstön edustajat ovat mukana. Vain virkasuhteiset jäsenet ovat rajattu tämän työtaistelun ulkopuolelle.**  **Tukitoimi on laillinen ja sitoo Tehyn jäseniä.**

* Ylityö- ja vuoronvaihtokiellon aikana tehdään töitä vain vahvistetun työvuoroluettelon mukaisesti.
* Ylityö- ja vuoronvaihtokiellon aikana tehyläinen ei tee ylitöitä eikä vaihda työvuoroa edes perustellusta syystä.
* Työnantaja kantaa vastuun asiakas- ja potilasturvallisuudesta työtaistelutilanteessa.
* Kiellon aikana ei käytetä liukuvan työajan liukumia
* Ylityö- ja vuoronvaihtokielto ei ole peruste hätätyölle
* On tärkeää, että vuoroja ei tehdä myöskään Sarastian kautta

Vapaa-aikana ei tarvitse vastata työnantajan yhteydenottoihin (paitsi varallaolossa).

Jos joudut muuttamaan vahvistettua työvuorosuunnitelmaa, tee tästä ilmoitus ammattiosaston hallitukselle lomakkeella. Huomioi, että lomake ei ole lupa ylitöille eikä vuoronvaihdolle.

****

**Mikäli sinua painostetaan ylityöhön tai vuoronvaihtoon, ole yhteydessä luottamusmieheesi tai ammattiosastoosi.**

**Nyt jos koskaan pidetään rivit suorana ja noudatetaan ylityö- ja vuoronvaihtokieltoa, vain näin saamme parannusta Sote-sektorin ja varhaiskasvatuksen työoloihin ja palkkoihin!!!**

Tehyn Kymenlaakson keskussairaalan ammattiosasto ry 400

Tehyn Kymenlaakson sairaanhoito- ja sosiaalipalvelujen Kouvolan alueen ammattiosasto ry 401

Tehyn Kouvolan kaupungin ammattiosasto ry 404

Tehyn Kotkan seudun ammattiosasto ry 406